क्याथरिन माहेर
क्याथरिन रोबर्टस माहेर (; जन्म सन् १९८३ अप्रिल १८) विकिमिडिया फाउन्डेसनको प्रमुख कार्यकारी अधिकारी तथा कार्यकारी निर्देशक हुन्। उनले यो पद सन् २०१७ जुनबाट सम्भालेकी हुन्। यस अघि उनी यसै फाउन्डेसनको प्रमुख सञ्चार अधिकृतको रूपमा कार्यरत थिइन्। उनी सूचना तथा सञ्चार प्रविधि क्षेत्रबाट रहेकी छिन् तथा उनी मानव अधिकार तथा अन्तर्राष्ट्रिय विकासको लागि गैर नाफामुखी र अन्तर्राष्ट्रिय क्षेत्रमा कार्य गरिरहेकी छिन्।

व्यक्तिगत जीवन 
माहेरको बसोबास सान फ्रान्सिस्को, क्यालिफोर्नियामा रहेको छ। उनलाई अङ्ग्रेजी, अरबी, फ्रान्सेली र जर्मन भाषाको ज्ञान छ।

सम्मान 
 सन् २०१३, द डिप्लोम्याटिक कुरियरले उनलाई ३३ वर्ष भन्दा कम उमेरका नेतृत्वकारी विदेशी नीति व्यावसायिकको ९९ जनाको सूचीमा सूचीकृत गरेको थियो।

सन्दर्भ सामग्रीहरू 

जीवित मानिसहरू
सन् १९८३ मा जन्म